Բանախոսները՝ հայ-վրացական «Կամուրջ» գրական կապեր հասարակական կազմակերպության նախագահ, բանաստեղծ-թարգմանիչ Անահիտ Բոստանջյանը, «Վրաստան» թերթի խմբագիր Վան Բայբուրթյանը, «Արշալույս« շրջանային թերթի խմբագիր Մանուկ Կարախանյանը արժևորեցին Վիրահայոց թեմի «Հայարտուն» կենտրոնի կողմից տարեկան 2-3 գրքի հրատարակությունը, որի ընտրությունը կատարվում է տարբեր տարիքի հեղինակների ստեղծագործություններից: Ելույթ ունեցողները յուրաքանչյուր նոր գիրք նոր ծնունդ անվանելով, շնորհավորեցին հեղինակներին իրենց ստեղծագործությունները հրատարակված գրքով ընթերցողին ներկայացնելու կապակցությամբ: